CELEX: 22013D0485
Language: lt
Date: 1375142400000
Title: 2013/485/ES: 2013 m. liepos 30 d. AKR ir ES ambasadorių komiteto sprendimas Nr. 3/2013, kuriuo skiriami Įmonių plėtojimo centro (ĮPC) vykdomosios valdybos nariai

5.10.2013   
            
            
               LT
            
            
               Europos Sąjungos oficialusis leidinys
            
            
               L 263/18
            
         AKR IR ES AMBASADORIŲ KOMITETO SPRENDIMAS Nr. 3/2013
   2013 m. liepos 30 d.
   kuriuo skiriami Įmonių plėtojimo centro (ĮPC) vykdomosios valdybos nariai
   (2013/485/ES)
   AKR IR ES AMBASADORIŲ KOMITETAS,
   atsižvelgdamas į Afrikos, Karibų jūros bei Ramiojo vandenyno grupės valstybių ir Europos bendrijos bei jos valstybių narių partnerystės susitarimą, pasirašytą 2000 m. birželio 23 d. Kotonu (1), pirmą kartą iš dalies pakeistą 2005 m. birželio 25 d. Liuksemburge (2), o antrą kartą – 2010 m. birželio 22 d. Uagadugu (3), ypač į jo III priedo 2 straipsnio 6 dalį,
   atsižvelgdamas į 2005 m. liepos 20 d. AKR ir EB ambasadorių komiteto sprendimą Nr. 8/2005 dėl Įmonių plėtojimo centro statuto ir darbo tvarkos taisyklių (4), ypač į jo 9 straipsnio 1 dalį,
   kadangi:
   
               (1)
            
            
               AKR ir EB ambasadorių komiteto sprendimu Nr. 8/2005 priimto Įmonių plėtojimo centro statuto ir darbo tvarkos taisyklių 9 straipsnyje nustatyta, kad vykdomosios valdybos narius skiria ambasadorių komitetas ne ilgesniam kaip penkerių metų laikotarpiui;
            
         
               (2)
            
            
               Įmonių plėtojimo centro vykdomosios valdybos dabartinių narių kadencija su pakeitimais, padarytais AKR ir ES ambasadorių komiteto sprendimu Nr. 1/2013 (5), baigsis 2013 m. rugsėjo 6 d.;
            
         
               (3)
            
            
               būtina užtikrinti ĮPC veiklos stabilumą ir tęstinumą, atsižvelgiant į tai, kad jos valdymą užtikrina direktorius ad interim,
            
         NUSPRENDĖ:
   1 straipsnis
   Nedarant poveikio vėlesniems sprendimams, kuriuos Komitetui gali tekti priimti atsižvelgiant į jo prerogatyvas, Įmonių plėtojimo centro vykdomosios valdybos trijų ES atstovaujančių narių kadencija pratęsiama šešių mėnesių laikotarpiui, o trys nauji AKR atstovaujantys nariai skiriami penkerių metų laikotarpiui.
   Todėl ĮPC vykdomosios valdybos narių sudėtis bus tokia:
   
               —
            
            
               Adebayo AKINDEINDE,
            
         
               —
            
            
               Giovannangelo MONTECCHI PALAZZI,
            
         
               —
            
            
               Vera VENCLIKOVA,
            
         kurių kadencija baigsis 2014 m. kovo 6 d., ir
   
               —
            
            
               John Atkins ARUHURI,
            
         
               —
            
            
               Maria MACHAILO-ELLIS,
            
         
               —
            
            
               Félix MOUKO,
            
         kurių kadencija baigsis 2018 m. rugsėjo 6 d.
   2 straipsnis
   Šis sprendimas įsigalioja 2013 m. rugsėjo 7 d. Jis bet kuriuo metu galės būti patikslintas atsižvelgiant į Centro padėtį.
   
      Priimta Briuselyje 2013 m. liepos 30 d.
      
         
            AKR ir ES ambasadorių komiteto vardu
         
         
            Pirmininkas
         
         S. O. OUTLULE
      
   
   
      (1)  OL L 317, 2000 12 15, p. 3.
   
      (2)  Susitarimas, iš dalies keičiantis 2000 m. birželio 23 d. Kotonu pasirašytą Afrikos, Karibų jūros bei Ramiojo vandenyno grupės valstybių ir Europos bendrijos bei jos valstybių narių partnerystės susitarimą (OL L 209, 2005 8 11, p. 27).
   
      (3)  Susitarimas, kuriuo antrą kartą iš dalies keičiamas 2000 m. birželio 23 d. Kotonu pasirašytas ir 2005 m. birželio 25 d. Liuksemburge pirmą kartą iš dalies pakeistas Afrikos, Karibų jūros bei Ramiojo vandenyno grupės valstybių ir Europos bendrijos bei jos valstybių narių partnerystės susitarimas (OL L 287, 2010 11 4, p. 3).
   
      (4)  OL L 66, 2006 3 8, p. 16.
   
      (5)  OL L 84, 2013 3 23, p. 28.